《登麻姑山》
宋代·曾渐

蹑石扪萝得得来，人间尘累已忘怀。
行穷险道忽平地，立看飞泉倾断崖。
邃宇半依苍木里，秀峰长是白云埋。
方平羽驾今何在，欲会仙姑恨未谐。

作者简介：（1165—1206）建昌军南城人，字鸿甫。光宗绍熙元年进士。私淑胡安国。任签书南康军判官，值岁旱，沿村劝粜，决狱问囚，不辞劳苦。累迁秘书郎兼权中书舍人，时论方以道学为伪，渐厌而求去，不从。官至权工部侍郎。卒谥文庄。有《武城集》。